་དྲག་གི་སྒོ་ནས།ཞི་བའི་སྦྱིན་སྲེག་ཡེ་ཤེས་མེ་ལྕེ་བཞུགས།།

༅༅།དཀྱིལ་འཁོར་རྒྱ་མཚོའི་བདག་ཉིད་ཧེ་རུ་ཀ།རོལ་རྩལ་འགག་མེད་ཡེ་ཤེས་ཀློང་དགུའི་གར།།སྒྱུར་ལ་ཞི་དང་ཁྲོ་བོའི་རྣམ་རོལ་པ།།གདོད་ནས་ཡོངས
གྲོལ་རིག་འཛིན་བླ་མར་འདུད།།དེ་ཡང་རིག་འཛིན་ཞི་དྲག་ལ་བརྟེན་ནས་བསྙེན་སྒྲུབ་ཀྱི་ཁ་སྐོང་དང་།དགོས་པ་ཁྱད་པར་བ་སོགས་ཀྱི་སླད་དུ་ཞི་བའི་སྦྱིན་སྲེག་ཇི་ལྟར་བྱ་བའི་ཚུལ་ལ
གསུམ།དང་པོ་སྔོན་འགྲོ་ནི།གང་དུ་བྱ་བའི་གཞི་དེའི་ས་མ་དུལ་བ་ཡིན་ན།བདག་གི་རྣལ་འབྱོར་ལ་སྙེམས་པས་གཞི་བདག་ལ་གཏོར་མ་བསྔོ།རྡོ་རྗེ་དང་བཅས་པའི་ལག
གཡས་ས་ལ་བཞག་སྟེ།ཧེ་རུ་ཀའི་སྔགས་ཀྱིས་ཀུན་རྫོབ་ཙམ་དུ་སྦྱང་ཞིང་།ཆོས་ཐམས་ཅད་གདོད་མ་ནས་སྟོང་ཞིང་བདག་མེད་པར་རྟོགས་པའི་ངེས་ཤེས་ཀྱི་དོན་དམ་པའི་

༅སྦྱོང་བ་ཙམ་བྱས་རྗེས།ཞི་བྱེད་དམིག་བསལ་ལམ།ཡང་ན་བཀྲ་ཤིས་པའི་ས་ལ་སྟེགས་བུ་གྲུ་བཞི་པའི་དབུས་སུ་མུ་ཁྲུད་གསུམ་གྱིས་བསྐོར་བའི།ཞི་བ
་པདྨ་དང་།དྲག་པོར་རྡོ་རྗེ།མུ་ཁྱུད་གཉིས་པར་པདྨ་འདབ་བརྒྱད་དམ།དྲག་པོར་རྩིབས།གསུམ་པར་རྡོ་རྗེའི་ཕྲེང་བ།ཐབས་སྟེགས་ཀྱི་ཟུར་བཞིར་ཟླ་ཕྱེད་རྡོ་རྗེས་མཚན་པ་བྲིས
པའི་སྟེང་དུ་ལྕི་བ་སེ་ཁ་མ་སྲོག་ཆགས་མེད་པ་བརྩིག།རང་གི་གཡས་ཕྱོགས་སུ་ཁེབས་དཀར་པོས་བཀབ་པའི་སྟེགས་ཀྱི་ཁར་རིམ་པ་བཞིན་དུ་འོ་མ་ཅན་གྱི་ཤིང་ཚད་ལྡན་བོད་དུ
མེད་མོད་ཀྱང་རིགས་མཐུན་ཙམ་དུ་བལ་བུ་ལ་སོགས་སྤྱི་མཐུན་གྱི་ཡམ་ཤིང་མཐོ་གང་བ།མངར་གསུམ་དང་།མར་ཁུས་ཞུགས་པ།མར་དཀར་གྱི་ཁུ་བ་མངར་གསུམ་དང་སྦྱར

འི་ཞུན་མར།ཏིལ་དཀར་པོ།གུར་གུམ།འོ་མ།དཀར་གསུམ་དང་བཅས་པའི་ཞོ་ཟན།འབྲས་མ་བྲུས་པ།སོ་བ་ཤུབ་ལྡན་གྲ་མ་མེད་པ།ནས།སྲན།གྲོ།དུར་ཝ།ཀུ་ཤ་རྣམས་རང་རང་གི་ལྷད་དང་མ་འདྲེས་པ་གཞན་
ཡང་དུག་རིགས་བཤལ་སྨན་སོགས་མ་འདྲེས་པའི་སྨན་སྣ།རིན་པོ་ཆེ།ཤིང་ཏོག།ཙམ་པ་ཀའི་མེ་ཏོག།སྤོས་དཀར།དར་སྣ་ལ་སོགས་ཁྱད་པར་གྱི་རྫས་རྣམས་མེ་ལྷ་དང་དཀྱིལ་འཁོར་སོ་སོའི་རིམ་པར་ཚར་གཉིས་
སུ་མང་ཉུང་དང་བཅས་བཤམ་ཞིང་ཐབས་རྫས་ཐམས་ཅད་དཀར་པོར་བསྒྱུར།གཡོན་ངོས་སུ་གཏོར་སྟེགས་ཀྱི་ཁར་འཇིག་རྟེན་ལས་འདས་མ་འདས་ཀྱི་གཏོར་མ་དང་།སྨན་རཀ་ཆུ་གཉིས་སོགས་ཉེར་སྤྱོད།ལས་བུམ་
སྤྲོ་ན་ཚོགས་ཀྱི་ཡོ་བྱད་དང་བཅས་འདུ་བྱའོ།།༈།གཉིས་པ་དངོས་གཞི་ལ་གསུམ།སྲེག་བྱེད་མེའི་ལས་ལ་གནང་བ་ཞུ་བའི་ཕྱིར་དེའི་བདག་པོ་འཇིག་རྟེན་པའི་མེ་ལྷ་མཆོད་པ།དགོས་དོན་དཀྱིལ་འཁོར་གྱི་འཁོར་ལོ་དངོས་
ལ་མཆོད་པ།མེ་ལྷར་གཏང་རག་གཏོང་བ་གསུམ་ལས།དང་པོ་ནི།ཡར་ངོའི་བཀྲ་ཤིས་ཀྱི་གཟའ་སྐར་ཕུན་སུམ་ཚོགས་པའི་སྲོད་ཀྱི་ཆའམ།སྔ་དྲོའི་ཚེ་ཀུ་ཤ་སོགས་གཙང་མའི་སྟན་ལ་ཞི་དུལ་གྱི་སེམས་དང་བཅས་ཤིང
ཆས་གོས་དཀར་པོ་དང་ལྡན་པས་སེམས་དཔའི་སྐྱིལ་ཀྲུང་གིས་གདོང་ཤར་དུ་ཕྱོགས་ནས་རྡོར་དྲིལ།ཨ་མྲྀ་ཏས་བསངས།སྭ་བྷཱ་ཝས་སྦྱངས།སྟོང་པའི་ངང་ལས་ཧཱུྃ་ལས་བྱུང་བའི་རྡོ་རྗེ་ཐབས་ཀྱི་རང་བཞིན་

ཡེ་ཤེས་ལྔའི་ངོ་བོ་དང་།ཨ་ལས་བྱུང་བའི་དྲིལ་བུ་ཤེས་རབ་ཀྱི་རང་བཞིན་སྟོང་ཉིད་ཆོས་ཀྱི་སྒྲ་དབྱངས་སྒྲོགས་པ།གཉིས་ཀའང་དོན་དམ་པའི་བྱང་ཆུབ་སེམས་ཀྱི་རང་བཞིན་
ནོནོ།།ཨོཾ་མ་ཧཱ་བཛྲ་ཧཱུཾ།ཞེས་རྡོ་རྗེ་བུགས་ཀར་གསོར།ཨོཾ་བཛྲ་གྷཎྜེ་ཨཿཞེས་དྲིལ་བུ་འཁྲོལ་ཞིང་དཀུར་བརྟེན།ཨོཾ་སརྦ་ཏ་ཐཱ་ག་ཏ་མ་ཧཱ་ཨ་ནུ་རཱ་ག་བཛྲ་སྭ་བྷཱ་ཝ་ཨཱཏྨ་ཀོ྅ཧཾཿཞེས་ཐུགས་ཀར་འཁྲུད་རྒྱ་བྱ།
དགང་ཐུགས་བསང་སྦྱངས།རང་གི་སྙིང་ག་ནས་འོད་ཟེར་འཕྲོས་ཡེ་ཤེས་ལྷའི་ཐུགས་རྒྱུད་བསྐུལ་ཐབས་དང་ཤེས་རབ་ཀྱི་རང་བཞིན་ཡེ་ཤེས་སེམས་དཔའི་འོད་ཟེར་གྱི་ཚུལ་དུ་བཀུག།དགང་བླུགས་ལ
ཐིམས་པས་དངོས་གྲུབ་ཐམས་ཅད་འབྱུང་བའི་དམ་ཚིག་གི་ཡོ་བྱད་དུ་གྱུར།མཆོད་སྲེག་གི་རྫས་རྣམས་བསང་སྦྱངས།ཧཱུྃ།རྣམ་དག་ཆོས་དབྱིངས་དང་ཉིད་ལས།།རང་བྱུང་མཆོད་པའི་ཕུང་པོ་ནི།།ཀུན
བཟང་མཆོད་པའི་སྤྲིན་ལྟ་བུ།།དཔག་ཡས་ནམ་མཁའ་གང་བར་གྱུར།།ཨོཾ་བཛྲ་ཨརྒྷཾ་ཨཱཿཧཱུྃ་ནས།ཤཔྡའི་བར་བརྗོད།ཨོཾ་ཨཱཿཧཱུྃ་སརྦ་པཉྩ་ཨ་མྲྀ་ཏ་ཧཱུྃ་ཧྲཱིཿཥཿཨོཾ་ཨཱཿཧཱུྃ་མ་ཧཱ་རཀྟ་ཛྭ་ལ་མཎྜལ་
ཧཱུྃ་ཧྲཱིཿཋཿཨོཾ་ཨཱཿཧཱུཾ་མ་ཧཱ་བ་ལིངྒ་ཏེ་ཛཱ་བ་ལིརྡྷ་བ་ལ་བ་ཏེ་གུ་ཧྱ་ས་མ་ཡ་ཧཱུྃ་ཧྲཱིཿཋཿཞེས་མཆོད་རྫས་རྣམས་བྱིན་གྱིས་བརླབ།སྲེག་རྫས་རྣམས་ལ་བདུད་རྩི་བྲན་ལ་རྡོ་རྗེ་རྩེ་གཅིག་པའི་རྒྱས་རིག་ཅིང་།ཨོཾ

སྭཱ་ཧཱ་ཕྱག་རྒྱ་དེ་ཉིད་ཀྱི་ཡམ་ཤིང་ལ།ཨོཾ་ཤྲཱི་སྭཱ་ཧཱ།ཞུན་མར་ལ།ཨོཾ་ཛི་སྭཱ་ཧཱ།རྫས་གཞན་རྣམས་ལ།ཨོཾ་ཀུ་རུ་ཀུ་རུ་སྭཱ་ཧཱ།རྫས་རྣམས་ཀྱི་མ་དག་པའི་ཉེས་སྐྱོན་ཐམས་ཅད་སྦྱངས་ཏེ་སྟོང་པར་གྱུར།སྟོང་པའི།
ངང་ལས་རྫས་རྣམས་རང་རང་གི་མིང་ཡིག་དང་པོ་ཐིག་ལེས་བརྒྱན་པ་ལས་བྱུང་བའི་བདུད་རྩིའི་བཅུད་ཅན་མཚན་ཉིད་ཐམས་ཅད་ཡོངས་སུ་རྫོགས་པ་སོ་སོའི་ལས་སྒྲུབ་པ་ལ་ཐོགས་པ་མེད་པའི་ནུས་པ
དང་ང་ལྡན་པར་གྱུར་པར་བསམ།ཨོཾ་བི་མ་ལ་ཨ་ག་ན་ཡེ་སྭཱ་ཧཱཿཨོཾ་བེ་ཤེ་ཧསྟ་བཛྲ་ཡེ་སྭཱ་ཧཱཿཨོཾ་སརྦ་པཱ་པཾ་ད་ཧ་ན་བཛྲ་ཡེ་སྭཱ་ཧཱཿཨོཾ་སརྦ་སཾ་བྷ་དེ་སྭཱ་ཧཱཿཨོཾ་བཛྲ་པུཥྚ་ཡེ་སྭཱ་ཧཱཿཨོཾ་བཛྲ་བཱི་ཛ།
ཡེ་སྭཱ་ཧཱཿཨོཾ་མ་ཧཱ་བེ་ག་ཡ་སྭཱ་ཧཱཿཨོཾ་མ་ཧཱ་བཱ་ལ་ཡ་སྭཱ་ཧཱཿཨོཾ་བཛྲ་གསྨ་རེ་སྭཱ་ཧཱཿཨོཾ་བཛྲ་ཨཱ་ཡུ་ཥེ་སྭཱ་ཧཱཿཨོཾ་ཨ་པྲ་ཏི་ཧ་ཏ་བཛྲ་ཡེ་སྭཱ་ཧཱཿཛས་གཞན་རྣམས་ལཿཨོཾ་ཨ་ཧ་ར་ཨ་ཧ་ར
ཕུ་ལེ་མ་ཧཱ་ད་ར་པེ་ཤ་ཤཱནྟིཾ་ཀུ་རུ་སྭཱ་ཧཱཿཞེས་ལན་གསུམ་གསུམ་བརྗོད་པས་བྱིན་གྱིས་བརླབ་བོ།དེ་ནས་གཙུབ་ཤིང་ལས་བྱུང་བའམ།དགོན་པ་ལས་བྱུང་བའི་མེ་དུ་བ་མེད་པས་སྦར་ལ།ཨོཾ་ཛྭ་ལ་ཛྭ་ལ་ཧཱུཾ།ཆུང་གཡབ
ཀྱིས་གཡོབ་ཅིང་།ཧཱུྃ་ཧཱུཾ་ཧཱུྃ་ཞེས་བརྗོད།དེ་ནས་ཀུ་ཤ་སྔོ་ལྗང་དྲི་མེད་ལ་ལས་ཆུས་བསངས་ཏེ།ཨོཾ་བཛྲ་ཨ་མྲྀ་ཏ་ཀུཎྜ་ལཱི་སརྦ་བིག་ནཾ་ནཱ་ཤ་ཡ་ཧཱུཾ་ཕཊཿཨོཾ་ཀུ་ཤ་འདི་ནི་གཙང་ཞིང་དགེ།།ཚངས་པ་ལྷ་རྣམས

དག་བྱེད་ཡིན།།དཀོན་མཆོག་གསུམ་པོ་མཉེས་བྱེད་པ།ས་ལས་སྐྱེས་པ་འདབ་མའི་སྙིང་།།བདག་གི་བགེགས་རྣམས་ཐམས་ཅད་ནི།།ཞི་དང་བཀྲ་ཤིས་མཛད་དུ་གསོལ།།
སྭཱ་ཧཱ།ཞེས་ཀུ་ཤ་རྣམས་ཐབ་ཀྱི་ཁ་ཁྱེར་ལ་རྒྱབ་མའི་རྩེ་མོ་མདུན་མའི་རྩབས་ནོན་པར་བྱ་ཞིང་ཆུན་པོ་ཆེ་བ་བ་ལང་གི་རྣ་བ་ལྟ་བུ་ཧ་ཅང་མི་རིང་བས་སྟེང་ནས་བཀབ་བོ།དེ་ནས་ལས་ཆུ་འཐོར་ཞིང་མེ་ཐབ་བསང་སྦྱངས།སྟོང་པའི
ངང་ང་ལས་ཧཱུྃ་ལས་ཞི་བའི་ཐབ་ཁུང་ཁ་དོག་དཀར་ཞིང་དབྱིབས་ཟླུམ་པ།མུ་རན་ཁ་ཁྱེར་དང་བཅས་པའི་དབུས་སུ་སྣ་ཚོགས་པདྨའི་ལྟེ་བར་རྡོ་རྗེ་རྩེ་ལྔ་པ་དང་ཁ་ཁྱེར་ལ་རྡོ་རྗེའི་ཕྲེང་བས་བསྐོར་ཞིང
གྲྭ་བཞིར་ཟླ་ཕྱེད་རྡོ་རྗེས་མཚན་པ་དངས་ཤིང་སྒྲིབ་པ་མེད་པའི་འོད་ཟེར་ཀུན་ཏུ་འཕྲོ་བ།རྒྱ་དབང་སོགས་མཚན་ཉིད་ཐམས་ཅད་ཡོངས་སུ་རྫོགས་པའི་ནང་དུ་མེའི་དཀྱིལ་འཁོར་གྲུ་གསུམ་པ་དང་།
ཨ་ལས་ཟླ་བའི་དཀྱིལ་འཁོར་གྱི་སྟེང་དུ་རཾ་དཀར་པོ་ལས་དབྱུག་ཏོ་དཀར་པོ་རཾ་གྱིས་མཚན་པར་གྱུར་ཏེ།དེ་ལས་མེ་ལྷ་དཀར་པོ་དྲང་སྲོང་གི་ཆ་བྱད་ཅན།ཤ་སྐེམ་པ་ཚངས་པའི་སྐུད་པ་དཀར
པོ་དང་ལྡན་པ།ཞལ་གཅིག་ཕྱག་བཞི་པ།གཡས་དང་པོས་དབྱུག་ཐོ།གཉིས་པ་ན་བགྲང་ཕྲེང་།གཡོན་དང་པོ་ན་རིལ་བ་སྤྱི་བླུགས།གཡོན་གཉིས་པ་སྐྱབས་སྦྱིན་གྱི་ཕྱག་རྒྱ་ཅན།དྲང

སྲོང་གི་ཚོགས་ཀྱིས་ཡོངས་སུ་བསྐོར་བར་གྱུར།དེའི་སྤྱི་བོར་ཨོཾ་དཀར་པོ།མགྲིན་པར་ཨཱཿདམར་པོ།ཐུགས་ཀར་ཧཱུྃ་སྔོན་པོ།བདག་གི་ཐུགས་ཀ་ནས་འོད་ཟེར་ལྕགས་ཀྱུ་ལྟ་བུ་འཕྲོས་པས་ཤར
ལྷོ་ལྷོན་ས་མེ་ལྷ་འཁོར་བཅས་སྤྱན་དྲངས་པར་གྱུར།ལག་གཡས་མི་འཇིགས་པའི་རྒྱ་དང་མཐེ་བོང་གཡབ་ཅིང་།ཨོཾ།ཚུར་བྱོན་ཚུར་བྱོན་འབྱུང་པོ་ཆེ།།མེ་ལྷའི་རྒྱལ་པོ་དྲང་སྲོང་མཆོག།སྲེག་བླུགས་ཞལ་ཟས
བཞེས་སླད་དུ།།འབར་བའི་གདན་ལ་བཞུགས་སུ་གསོལ།།ཨོཾ་བ་བཱ་ག་ཨགྣེ་ཨ་གཙྪ་ཡ།མ་མ་ཤཱནྟིཾ་ཀུ་རུ་སྭཱ་ཧཱ།ཞེས་མདུན་གྱི་ནམ་མཁར་བཞུགས་པ་ལ་ལས་ཆུ་དངསྔགས་ཀྱིས་བགེགས།
བསླད།ཨོཾ་བཛྲ་ཨཾ་ཀུ་ཤ་ཛཿལྕགས་ཀྱུའི་ཕྱག་རྒྱས་དགུག།ཨོཾ་བཛྲ་པཱ་ཤ་ཧཱུྃ།ཞགས་པའི་ཕྱག་རྒྱས་གཞུག།ཨོཾ་བཛྲ་སྥོ་ཊ་བཾ།ལྕགས་སྲོག་གི་ཕྱག་རྒྱས་གཉིས་མེད་དུ་བྱ།ཨོཾ་བཛྲ་གྷཎྜེ་ཧོཿདྲིལ
བུའི་ཕྱག་རྒྱས་དགྱེས་པ་བསྐྱེད།སྟོང་གསུམ་ཀུན་ཏུ་དྲི་མཆོག་འབྱུང་འགྱུར་བའི།།སྤོས་དང་སྨན་སྦྱར་ཆུ་གཙང་དམ་པ་འདིས།།མི་གཙང་དྲི་མའི་ཚོགས་རྣམས་དག་གྱུར་ཅིག།ཨོཾ་སྭ་བྷཱ་ཝ་ཤུདྡྷེ
ཤུདྡྷེ་སྭཱ་ཧཱ།བདག་ཅག་མེ་ཏོག་སྤོས་རབ་དང་།།སྦྱིན་སྲེག་མཆོད་པ་འདི་འབུལ་གྱི།།བཞེས་ནས་བདག་ལ་དགྱེས་པར་མཛོད།།ཨོཾ་བཛྲ་པུཥྤེ་པྲ་ཏཱིཙྪ་ཧོཿཞེས་ཤ་བཱའི་བར་གྱིས་མཆོད།ཧཱུྃ།

གཟི་བརྗིད་ཆེན་པོ་མེ་ཡི་ལྷ།།འདོད་པ་ཐམས་ཅད་སྩོལ་མཛད་པའི།།བདག་གཞན་དོན་སྒྲུབ་པ་ལ་བཞུགས།།འཛིན་བྱེད་མེ་ལྷ་ཉིད་ལ་འདུད།།མེ་ལྷ་ཞལ་འཛུམ་པ་དང་
བཅས་པས་ཅུང་ཟད་གདངས་པའི་ལྗགས་དང་གཟར་བུ་གཉིས་ཀྱི་ཁ་ལ་རཾ་ཡིག་འོད་ཟེར་གྱི་ཕུང་པོར་འབར་བས་མཚན་པས།སྲེག་བླུགས་ཀྱི་བདུད་རྩིའི་རྒྱུན་དྲངས་ཏེ་གསོལ་བར་གྱུར།ལག
གཉིས་དེ་བཞིན་གཤེགས་པའི་ཁུ་ཚུར་གྱིས་དགང་བླུགས་བཟུང་ནས།ཨོཾ་བི་མ་ལ་ཨགྣེ་ཡེ་སྭཱ་ཧཱ།ཞེས་བླུགས་གཟར་བདུན་གྱིས་ཕུལ་རྗེས་ཁ་སྦྱར་ལ་གཡས་སུ་བསྐོར་ཞིང་།ཨོཾ་བ་བཱ་ག་ཨགྣ་ཡེ་སྭཱ་ཧཱ།བདག་
ཅག་དཔོན་སློབ་ཡོན་མཆོད་འཁོར་དང་བཅས་པའི་ནད་གདོན་སྡིག་སྒྲིབ་འགལ་རྐྱེན་བར་ཆད་མི་མཐུན་པའི་ཕྱོགས་ཐམས་ཅད་ཤཱིནྟིཾ་ཀུ་རུ་སྭཱ་ཧཱ།ཞེས་ལན་གསུམ་གྱིས་བྱོན་སྐྱེ་མས་ཕུལ།མེ་པྲ་བརྟག།
དེ་ནས་རྫས་རྣམས་ཞུ་བའི་རང་བཞིན་ཅན་ཞལ་དང་།ཡམ་ཤིང་།དུར་ཝ་ཀུ་ཤ་སོགས་འོད་ཀྱི་དཀྱིལ་འཁོར་དང་།ཞོ་ཟན་དང་རིལ་བུ་སོགས་ཕྱག་གི་མཚོན་པར་ཕུལ་བར་མོས་ཟེར་ཏེ་བདུད་རྩིའི་རང་བཞིན་དུ་ཤེས་ན་རྣམ་པའི་རྟོག་དཔྱོད་ལ་མི་
ལྟོསྙོསྒོ་མོད།ཇི་ལྟར་ཡང་།ལག་གིས་བཟུང་དུ་བཏུབ་པ་རྣམས་གཡས་པའི་མཐེབ་སྲིན་སྦྱར་བའི་མཆོག་སྦྱིན་གྱི་ཚུལ་དང་།དེ་ལས་གཞན་པ་རྣམས་བླུགས་གཟར་གྱིས་དབུལ་ཞིང་འབུལ་སྔགས་དང་གོ་རིམ་ནི།ཡམ་ཤིང་།ཨོཾ་

པེ་ཤེ་ཧསྟཱ་བཛྲ་སྭཱ་ཧཱ།མ་པཛྲ།ཨོཾ་བི་མ་ལ་ཨགྣ་སྭཱ་ཧཱ།ཏིལ།ཨོཾ་སརྦ་པཱ་པཾ་ད་ཧ་ན་བཛྲ་ཡེ་སྭཱ་ཧཱ།ཞོ་ཅན་དང་།ཟས་མཆོག།ཨོཾ་སརྦྦ་སཾ་བྷ་དེ་སྭཱ་ཧཱ།འབྲས།ཨོཾ་བཛྲ་པུཥྚ་ཡེ་སྭཱ་ཧཱ།སོང
ཨོཾ་བཛྲ་བི་ཛ་ཡ་སྭཱ་ཧཱ།ནས།ཨོཾ་མ་ཧཱ་བེ་ག་ཡ་སྭཱ་ཧཱ།སྲན་མ།ཨོཾ་མ་ཧཱ་པཱ་ལ་ཡ་སྭཱ་ཧཱ།ཐོ།ཨོཾ་བཛྲ་གྷསྨ་རི་སྭཱ་ཧཱ།དུར་ལ།ཨོཾ་བཛྲ་ཨཱ་ཡུ་ཥེ་སྭཱ་ཧཱ།ཀུཿ།ཨོཾ་ཨ་པྲ་ཏི་ཧ་ཏི་བཛྲ་ཡཱ།
སྭཱ་ཧཱ།རྫས་གཞན་རྣམས་ལ།ཨོཾ་ཨ་ཧ་ར་ཨ་ཧ་ར་ཕུ་ལེ་མ་ཧཱ་ད་ར་ཕེ་ཤ་ཤཱནྟིཾ་ཀུ་རུ་སྭཱ་ཧཱ།ཞེས་བདུན་ལ་སོགས་པས་ཕུལ་བའི་མཐར་བྱེ་བྲག་གི་སྤེལ་ཚིག་གཞན་ལས་བྱུང་བ་ལྟར་སྤྱི་ཁྱབ་ཏུ།བདག་ཅག
དཔོན་སློབ་ཡོན་མཆོད་སོགས་གོང་བཞིན་སྤེལ།དེའི་ཚེ་དམིགས་པ་ནི།མེའི་འོད་ཀྱིས་རང་ངམ་བསྒྲུབ་བྱའི་སྒོ་གསུམ་གྱི་སྡིག་སྒྲིབ་ཐམས་ཅད་པ་སྤུའི་བུ་གཀུན་ནས་བཏོན་ཏེ་སྲེག་རྫས་ལ་བསྟིམ།ཡེ་ཤེས་བདུད་ཅི་རྗེ
པོར་མཆོད་པ་ནི་མན་ངག་ཡིན་ལ།དེ་བཞིན་དུ་ནད་གདོན་དགྲ་བགེགས་འབྱུང་པོའི་འཚེ་བ་ཞི་བ་སོགས་ལ་ཡང་རིག་པས་འཕྲུལ་ཤེས་པར་བྱའོ།།དེ་ནས་ཨ་ཀཱ་རོའི་སྔགས་གསུམ་གྱིས་གཏོར་མ་བསྔོ།བསྟོད་པ་ནི།ཚངས
པ་འཇིག་རྟེན་མགོན་གྱི་སྲས།།མེ་ལྷའི་རྒྱལ་པོ་དྲང་སྲོང་མཆོག།འབྱུང་པོ་ཡོངས་སུ་སྐྱོབ་པའི་ཕྱིར།།ཐུགས་རྗེའི་དབང་གིས་སུ་སྤྲུལ་པ།།རིག་སྔགས་གྲུབ་པའི་དྲང་སྲོང་ཚུལ།།ཉོན

མོངས་བསྲེགས་པའི་ཤེས་རབ་འོད།།བསྐལ་པའི་མེ་བཞིན་གཟི་བརྗིད་འབར།།མངོན་ཤེས་རྫུ་འཕྲུལ་ཞབས་དང་ལྡན།།ཐབས་ཀྱི་སྤྲུལ་པ་ཐེག་པ་བཅིབས།།བགྲང
ཕྲེང་འཛིན་ཅིང་རིག་སྔགས་གསུང་།།བདུད་རྩིའི་བཅུད་ལྡན་གནྡྷེ་བསྣམས།།ཆོས་ཀྱི་བདུད་རྩིའི་ཡོངས་ལ་བསིལ།།ཉེས་པའི་སྐྱོན་བྲལ་ཚངས་པར་སྤྱོད།།འཇིག་རྟེན་གནས་ཀྱང་མྱ་ངན་འདས།།།
ཞི་བ་བརྙེས་ཀྱང་ཐུགས་རྗེ་ཆེ།།དེ་ལ་བསྟོད་དེ་ཕྱག་ཀྱང་འཚལ།།ཡིག་བརྒྱས་ནོངས་པ་བཤགས།ན་མོ།རིག་པའི་རྒྱལ་པོ་ཁྱོད་ཀྱིས་ལས་ཐམས་ཅད་བྱེད་པས་སྲེག་རྫས་ལྷའི་ཞལ་དུ་འབུལ་བ་དང་།།
མེ་ཉིད་ཡེ་ཤེས་ཀྱི་མེར་བྱིན་གྱིས་བརླབས་ནས་བདག་ཅག་དཔོན་སློབ་ཡོན་མཆོད་འཁོར་དང་བཅས་པས་ཐོག་དྲངས་མཐའ་ཡས་པའི་སེམས་ཅན་ཐམས་ཅད་ཀྱི་ནད་གདོན་སྡིག་སྒྲིབ་འགལ་རྐྱེན་མི་མཐུན་
པའི་ཕྱོགས་ཐམས་ཅད་ཞི་བའི་ཕྲིན་ལས་མཛོད་དུ་གསོལ།།ཨོཾ་ཨཱཿཧཱུྃ་མུཾཿཡེ་ཤེས་ཀྱི་མེ་ལྷ་ཐབ་ཀྱི་ཤར་ལྷོར་གཤེགས་པར་གྱུར།གཉིས་པ།དཀྱིལ་འཁོར་གྱི་འཁོར་ལོ་མཆོད་པ་ནི།དྲག་པོ་དཔལ་ཆེན་
འདུས་པ་ལས།བྱིན་ཟའི་ལྟོ་བ་འབར་ཞིང་བསྲེགས་པའི་ཀློདཿབྷྲྀ་ཡིག་གནས་འགྱུར་སྤྲུལ་པའི་གཞལ་མེད་ཁངཿསོགས།ལྷ་བསྐྱེད་བསྒྱུར་ཞིང་།།ཁྲོ་བོའི་སྤྱི་སྔགས་སམ།གཙོ་སྔགས་ཁོ་ན་ལ་རྫས

སྔགས་གདགས་པ་སོགས་ཞལ་རྒྱན་ལྟར་བྱ།ཞི་བ་ལ།ཧཱུྃ།མེ་ལྷ་འབར་ཞིང་སྲེག་པའི་